PLANINSKO DRUŠTVO CELJE MATICA                                                            CELJE, 6.06.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

V REZIJO ČEZ NJENO JUŽNO OBZIDJE

M U Z C I,  1866 M,

V NEDELJO, 17. JUNIJA 2007

PREDEN STOPIMO V JUTRANJO SENCO KANINA,

MORAMO PREMERITI OKOLI DVAJSET KILOMETROV TE ROŽINE DOLINE REZIJE.

MEDTEM NAS NA NJENI JUŽNI STRANI VSO POT POZDRAVLJAJO VEDNO NOVE GORE,

ZARADI KATERIH JE REZIJA POZIMI PRAVZAPRAV DEŽELA V NJIHOVI SENCI,

ČETUDI NOBENA OD GORA NA JUGU NE DOSEŽE NITI 2000 METROV VIŠINE.

ODDALEČ SO VIDETI KOT MOGOČEN ZID,

V KATEREM IZSTOPA PREDVSEM NJEGOV OSREDNJI DEL,

KI OD ZAJAVORA NA VZHODU DO KADINA NA ZAHODU MERI OKOLI ŠEST KILOMETROV

IN ENAKOMERNO VALOVI MED 1800 IN 1900 METRI VISOKO NAD JADRANOM.

POSAMEZNI VRHOVI NA GREBENU SO LE VRŠIČI, KI SO PODOBNI MOLZCEM, MUZCEM,

IN PO NJIH JE POGORJE BREZ IZRAZITEGA GLAVNEGA VRHA TUDI DOBILO IME.

LE ENA OZNAČENA POT V REZIJO PREREŽE GREBEN MUZCEV

IN PO NJEJ VAS Z ALEŠEM IN JOŽETOM VABIMO NA ZANIMIV PLANINSKI IZLET.

S POSTAJALIŠČA PRED PARKIRNO STAVBO OB LJUBLJANSKI CESTI

SE Z NAROČENIM AVTOBUSOM ODPELJEMO OB PETIH, 5.00.

KAR NA TREH MEJNIH PREHODIH, V RATEČAH, NA PREDELU IN V UČJI,

SE PREDSTAVIMO Z VELJAVNO OSEBNO IZKAZNICO ALI POTNIM LISTOM,

PREDEN DOSEŽEMO PRELAZ TAM NA MEJI, PASSO TANEMEA, 891 M.

Z NJEGA SE CESTA POČASI SPUŠČA K IZVIRU TERA

PO SUHI IN ZAPRODENI DOLINI MED VIŠKORŠKO GORO IN MUZCI NA NAŠI DESNI.

JUTRANJO VOŽNJO SKLENEMO KAKŠNE TRI KILOMETRE PRED IZVIROM TERA

IN SICER PRED DRUGO HUDOURNIŠKO PREGRADO, 691 M,

KJER TUDI TABLA OZNAČUJE ZAČETEK POTI 737 ČEZ MUZCE.

STOJIMO OB NJIHOVEM JUŽNEM VZNOŽJU, KI PRESTREŽE 3323 MM PADAVIN NA LETO

IN JE RAZBRAZDANO Z DIVJIMI GRAPAMI TER SLIKOVITIMI PA NAZOBČANIMI REBRI.

S PRODA SE SPREHODIMO MIMO POČITNIŠKE BAJTE
NA OPUŠČENI PLANINI TAM POD TAMORE, CASERA TANATCASON, 742 M.

PREČKAMO GRAPO TAM POD RAMO, RIO TAPOTAMOR,

KI LEŽI V VPADNICI VOTLEGA ROBA MUZCEV, FINESTRA NATURALE, 1856 M.

ZAVIJEMO OKOLI PRVEGA REBRA PRECEJ POD VRHOM NJEGOVE ČERI TAMOR, 1147 M,

IN PRESTOPIMO NASLEDNJO GRAPO, KI JO POGLABLJA POTOK ZALODRA.

NATO NAS RAZVESELI NA VSEJ POTI 737 PRVI IN POSLEDNJI STUDENEC, 1089 M.

STEZA SE STRMO VZPNE NA RUŠJE, 1621 M,

KJER SE PO TREH URAH VZPONA ODDAHNEMO PRED BIVAKOM DINA BROLLA, 1675 M.

TO ORLOVSKO GNEZDO V STRMINI MUZCEV

SPOMINJA OD LETA 1994 NA ALPINISTA IZ BLIŽNJEGA HUMINA,

KI JE BIL TRI LETA PREJ IZGUBIL ŽIVLJENJE NA BERNINI.

JEKLENICE IN KLINI NA NADALJNJI POTI NAM OLAJŠAJO VZPON NA MUZEC 1866 M.

VRŠIČ BREZ IMENA SPADA MED NAJIZRAZITEJŠE MUZCE NA GREBENU,

ČETUDI GA NAJVIŠJI VRSTNIK PRESEGA ZA 12 METROV.

Z VRŠIČA SLEDIMO OZNAKAM IN VAROVALOM NEKAJ STO METROV PROTI VZHODU,

DOKLER SE POT NE PREVESI NA SEDLO MED MUZCI IN VELIKIM ROBOM, 1869 M.

SLEDNJEGA SO MUZCI IZ SVOJE VRSTE IZRINILI MALCE NA REZIJSKO STRAN.

S SEDLA SPRVA SESTOPIMO PO VZHODNIH MELIŠČIH ...

NAPOSLED PRIDEMO PO SEDMIH URAH HOJE IZ LEPEGA BUKOVEGA GOZDA IN POT 737
SE IZTEČE NA PLANINI NJIVICI NA SEDLU KARNICA, SELLA CARNIZZA, 1086 M.

ČE VOZNIKU ZARADI OZKE CESTE MED UČJO IN REZIJO NI USPELO PRITI SEM GOR,

MU GREMO NAPROTI V REZIJO DO MOSTU TAM NA BARMANU, 586 M.

POD MOSTOM ŠUMI POTOK, KI IZVIRA NAD SLAPOM BARMANOM, REZIJSKO BOKO.

PO KRAJŠEM POSTANKU V REZIJI SE VRNEMO DOMOV OKOLI DESETIH ZVEČER.

NA SREDNJE ZAHTEVNEM PREČENJU MUZCEV

JE NUJNO PREVIDNO GIBANJE Z USTREZNO OBUTVIJO.

UPORABA ČELADE IN SAMOVAROVALNIH PRIPOMOČKOV JE NA TEM IZLETU OBVEZNA.

NIKAR NA POT NITI BREZ VELJAVNE OSEBNE IZKAZNICE ALI POTNEGA LISTA!

PRIJAVIMO SE V DRUŠTVENI PISARNI NA STANETOVI 20,

KJER ZA NAROČENI PREVOZ VPLAČAMO 16,00 EVROV.

O B I L O  V E S E L J A  N A  M U Z C I H

TONE PRIMOŽIČ

